Izv. prof. dr. sc. Frano Vrančić

**Kontakt**

Tel. : 023 200 716

E-pošta : [fvrancic@unizd.hr](mailto:fvrancic@unizd.hr)

**Vrijeme konzultacija**

četvrtkom od 16-18h

**Kolegiji**

Uvod u frankofonske književnosti

Analiza francuskih književnih tekstova

Francusko pjesništvo 19. stoljeća

Hrvatsko-francuski odnosi kroz stoljeća

Francusko pjesništvo 20. stoljeća

Književnost u nastavi francuskoga kao inoga jezika

**Životopis**

Frano Vrančić rođen je 7. kolovoza 1982. u Sinju. Osnovnu školu i opću gimnaziju pohađao je u Sinju. Godine 2006. diplomirao je na studiju engleskog jezika i književnosti i francuskog jezika i književnosti na Sveučilištu u Zadru pod mentorstvom dr. sc. Đurđe Šinko-Depierris. Od rujna 2006. do veljače 2011. radi kao profesor u osnovnoj i srednjoj školi u Sinju. U studenome 2010. upisuje poslijediplomski sveučilišni studij Humanističke znanosti pri Sveučilištu u Zadru, a u zvanje asistenta izabran je 1. veljače 2011. Doktorirao je na temi *Likovi grčko-rimske mitologije u francuskom pjesništvu 19. stoljeća* u srpnju 2016. godine. Od studenoga 2018. zaposlen je kao docent na Odjelu za francuske i frankofonske studije Sveučilišta u Zadru. U mjesecu travnju 2024. godine izabran je na znanstveno-nastavno radno mjesto izvanrednog profesora u znanstvenom području humanističkih znanosti, polje filologija (teorija i povijest književnosti), na zadarskom Sveučilištu.

U akademskim godinama 2004./2005. i 2011./2012. boravio je na dvomjesečnim istraživačkim stipendijama Francuske Republike na Sveučilištu Paris IV-Sorbonne.

Izvodi nastavu iz kolegija *Uvod u frankofonske književnosti*, *Analiza francuskih književnih* *tekstova*, *Francusko pjesništvo 19. stoljeća* i *Hrvatsko-francuski odnosi kroz stoljeća* na preddiplomskom studiju te *Francusko pjesništvo 20. stoljeća* i *Književnost u nastavi francuskoga kao inoga jezika* na diplomskom studiju (nastavnički smjer).

Autor je znanstvene monografije *Kršćanska i politička misao Georgesa Bernanosa* u ediciji Sveučilišta u Zadru (2023.) koju su najbiranijim riječima recenzirali ugledni romanisti i historiografi prof. dr. Nenad Ivić i izv. prof. dr. sc. Edi Miloš. Do trenutka izbora na znanstveno-nastavno radno mjesto izvanrednog profesora Frano Vrančić sudjelovao je na šesnaest međunarodnih znanstvenih skupova i objavio dvadeset sedam znanstvenih radova u inozemnim znanstvenim časopisima i zbornicima radova (Belgija, Poljska, Mađarska, Slovačka, Slovenija, Češka, Hrvatska, BiH, Srbija, Crna Gora, Sjeverna Makedonija). Njegovi prilozi citirani su u znanstvenim radovima i doktoratima diljem svijeta (SAD, Kanada, Australija, Brazil, Španjolska, Francuska, Ukrajina, Egipat, Angola, Obala Bjelokosti, itd.). Uz članstvo u znanstvenom odboru časopisa za žensko pismo i Europske udruge frankofonskih studija iz grada Tournai (Belgija), Frano Vrančić aktivni je član Viteškoga alkarskog društva Sinj i Ogranka Matice hrvatske u Sinju.

**Područje interesa**

Francuska i frankofonske književnosti; pjesništvo; hrvatsko-francuski odnosi

**Osobni profil na Google Scholar :**

https://scholar.google.hr/citations?user=cmBZ9JUAAAAJ&hl=hr

**Osobni profil na Hrvatskoj znanstvenoj bilibliografiji :**

<https://www.bib.irb.hr/pretraga?operators=and|Frano%20Vran%C4%8Di%C4%87|text|profile>

**Osobni profil na CroRIS :**

https://www.croris.hr/osobe/profil/30362